1. melléklet a …/2025. (... ...) MNB rendelethez

1. A Rendelet 1. melléklet 1. pont 1.10. és 1.11. alpontja helyébe a következő rendelkezés lép:

„1.10. alapvető feladatokhoz kapcsolódó adatszolgáltatási MNBr.,

1.11. a Magyar Nemzeti Bank által felügyelt szolgáltatóknak a pénzmosás és a terrorizmus finanszírozása megelőzéséről és megakadályozásáról szóló törvényben foglalt egyes kötelezettségei végrehajtásának részletszabályairól, valamint e szolgáltatóknak az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló törvény szerinti szűrőrendszere kidolgozásának és működtetésének minimumkövetelményeiről szóló 14/2025. (VI. 16.) MNB rendelet [a továbbiakban: 14/2025. (VI. 16.) MNB rendelet],”

2. A Rendelet 1. melléklet 1. pont 1.28. alpontja helyébe a következő rendelkezés lép, és az 1. pont a következő 1.29–1.34. alponttal egészül ki:

**„**1.28. DORA rendelet,

1.29. (EU) 2023/894 bizottsági végrehajtási rendelet,

1.30. (EU) 2024/1774 felhatalmazáson alapuló bizottsági rendelet,

1.31. (EU) 2024/2956 bizottsági végrehajtási rendelet,

1.32. (EU) 2025/301 felhatalmazáson alapuló bizottsági rendelet,

1.33. (EU) 2025/302 bizottsági végrehajtási rendelet,

1.34. a jelentős IKT-vonatkozású események által okozott költségeknek és veszteségeknek a (EU) 2022/2554 rendelet szerinti összesített éves becsléséről szóló közös iránymutatások (JC 2024 34).”

3. A Rendelet 1. melléklet 3. pontja a következő 3.9. alponttal egészül ki:

„3.9. Az adatszolgáltató digitális működési rezilienciájához kapcsolódó felügyeleti jelentéseket – az IKT\_KTG táblakódú felügyeleti jelentés kivételével – az ERA rendszerben erre a célra kialakított űrlapokon, a pdf formátumú fájlokat az adott felügyeleti jelentésre kialakított űrlaphoz csatolva kell megküldeni az MNB részére. Az űrlapok kitöltésével kapcsolatos technikai kérdések az MNBhelpdesk@kermann.hu email címre küldhetők meg.”

4. A Rendelet 1. melléklete a következő 5. ponttal egészül ki:

„**5. A felügyeleti jelentés teljesítése munkaszüneti nap esetén**

Amennyiben a felügyeleti jelentés teljesítési határidejének lejárta nem munkanapra napra esik, a teljesítési határidő a következő munkanapon jár le.”

5. A Rendelet 1. melléklet

a) 1. pontjában és 2. pont 2.8. alpontjában a „jogszabályok” szövegrész helyébe a „jogszabályok, uniós jogi aktusok” szöveg,

b) 3. pont 3.2. alpontjában

ba) a 2025. évre vonatkozóan: „20251231” ” szövegrész helyébe a „2026. évre vonatkozóan: „20261231” ” szöveg,

bb) a „xxxxxxxx\_20251231\_kiegmell.pdf” szövegrész helyébe a   
„ „xxxxxxxx\_20261231\_kiegmell.pdf” ” szöveg

lép.