**A Magyar Nemzeti Bank elnökének**

**…/2025. (… …) MNB rendelete**

**a biztosítási piaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekében teljesítendő adatszolgáltatási kötelezettségekről szóló 57/2024. (XII. 3.) MNB rendelet módosításáról**

[1] E rendelet célja a biztosítási piaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekében teljesítendő, MNB rendelettel elrendelt adatszolgáltatások és az adatszolgáltatásra kötelezettek körének kiegészítése, továbbá az adatszolgáltatás módjára vonatkozó egyes szabályok módosítása.

[2] A Magyar Nemzeti Bankról szóló 2013. évi CXXXIX. törvény 171. § (1) bekezdés i) pontjában kapott felhatalmazás alapján, a Magyar Nemzeti Bankról szóló 2013. évi CXXXIX. törvény 4. § (6) és (9) bekezdésében meghatározott feladatkörömben eljárva a következőket rendelem el:

**1. §** A biztosítási piaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekében teljesítendő adatszolgáltatási kötelezettségekről szóló 57/2024. (XII. 3.) MNB rendelet (a továbbiakban: Rendelet) a következő 10/A. §-sal egészül ki:

„10/A. § (1) A kisbiztosítónak nem minősülő biztosító, valamint a mikro-, kis- vagy középvállalkozásnak nem minősülő alkusz, többes ügynök és kiegészítő biztosításközvetítői tevékenységet végző személy a digitális működési rezilienciájához kapcsolódóan a 17. mellékletben foglaltatnak megfelelő tartalommal, formában, gyakorisággal és határidőre felügyeleti jelentést teljesít az MNB részére.

(2) A kitöltésre vonatkozó általános előírásokat az 1. melléklet, a kitöltésre vonatkozó részletes előírásokat a 18. melléklet tartalmazza.”

**2. §** A Rendelet 11. §-a a következő (1a) bekezdéssel egészül ki:

„(1a) A kisbiztosítónak nem minősülő biztosító, valamint a mikro-, kis- vagy középvállalkozásnak nem minősülő alkusz, többes ügynök és kiegészítő biztosításközvetítői tevékenységet végző személy a jelentős IKT-vonatkozású eseményekre és jelentős kiberfenyegetésekre vonatkozó, az (EU) 2025/301 felhatalmazáson alapuló bizottsági rendelet szerinti tartalmú bejelentéseket az ERA rendszer „DORA Incidens bejelentés” szolgáltatása alatt elérhető, az (EU) 2025/302 bizottsági végrehajtási rendelet szerinti űrlapon, fokozott biztonságú vagy minősített elektronikus aláírással ellátva teljesíti.”

**3. §** A Rendelet 14. §-a a következő (5) és (6) bekezdéssel egészül ki:

„(5) Az adatszolgáltató

a) a 42A19 táblakódú felügyeleti jelentést a biztosítási piaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekében teljesítendő adatszolgáltatási kötelezettségekről szóló 57/2024. (XII. 3.) MNB rendelet módosításáról szóló …/2025. (… …) MNB rendelet (a továbbiakban: Módosító rendelet) 2. melléklet 2. pontjával módosított táblaszerkezetben és a Módosító rendelet 3. melléklet 1. pontjával módosított kitöltési előírások szerint,

b) a 42Y19 táblakódú felügyeleti jelentést a Módosító rendelet 4. melléklet 3. pontjával megállapított táblaszerkezetben és a Módosító rendelet 5. melléklet 2. pontjával megállapított kitöltési előírások szerint,

c) a 42SFDR táblakódú felügyeleti jelentést a Módosító rendelet 4. melléklet 4. pontjával megállapított táblaszerkezetben és a Módosító rendelet 5. melléklet 3. pontjával megállapított kitöltési előírások szerint,

d) a 48M táblakódú felügyeleti jelentést a Módosító rendelet 6. mellékletével megállapított táblaszerkezetben,

e) a 48E táblakódú felügyeleti jelentést a Módosító rendelet 6. mellékletével megállapított táblaszerkezetben,

f) a Módosító rendelet 7. mellékletével beiktatott 17. melléklet „ÖSSZEFOGLALÓ TÁBLA” megnevezésű táblázat 5. és 6. sorában meghatározott felügyeleti jelentést

első alkalommal 2025. évre mint tárgyidőszakra vonatkozóan teljesíti.

(6) Az adatszolgáltató

a) a 48B1A1 táblakódú felügyeleti jelentést a Módosító rendelet 6. mellékletével megállapított táblaszerkezetben,

b) a 48B1AE táblakódú felügyeleti jelentést a Módosító rendelet 6. mellékletével megállapított táblaszerkezetben,

c) a 48B1AH táblakódú felügyeleti jelentést a Módosító rendelet 6. mellékletével megállapított táblaszerkezetben

első alkalommal 2025. II. félévre mint tárgyidőszakra vonatkozóan teljesíti.”

**4. §** A Rendelet 15. §-a a következő 5. és 6. ponttal egészül ki:

*(E rendelet)*

„5. 10/A. §-ában, 11. § (1), (2) és (3) bekezdésében, 1. melléklet 2.8. és 3.9. pontjában, valamint 17. és 18. mellékletében a pénzügyi ágazat digitális működési rezilienciájáról, valamint az 1060/2009/EK, a 648/2012/EU, a 600/2014/EU, a 909/2014/EU és az (EU) 2016/1011 rendelet módosításáról szóló 2022. december 14-i (EU) 2022/2554 európai parlament és tanácsi rendelet (a továbbiakban: DORA rendelet) 6. cikk (5) bekezdése, 16. cikk (2) bekezdése, 19. cikk (5) bekezdése, 28. cikk (3) bekezdése, 45. cikk (3) bekezdése, az (EU) 2022/2554 európai parlamenti és tanácsi rendeletnek az IKT-kockázatkezelési eszközöket, módszereket, folyamatokat és szabályzatokat, valamint az egyszerűsített IKT-kockázatkezelési keretrendszert meghatározó szabályozástechnikai standardok tekintetében történő kiegészítéséről szóló 2024. március 13-i (EU) 2024/1774 felhatalmazáson alapuló bizottsági rendelet 27. és 41. cikke, az (EU) 2022/2554 európai parlamenti és tanácsi rendeletnek a jelentős IKT-vonatkozású esemény pénzügyi szervezetek általi bejelentésére és a jelentős kiberfenyegetésről szóló, pénzügyi szervezetek által benyújtandó értesítésre szolgáló szabványos űrlapok, sablonok és eljárások tekintetében történő alkalmazására vonatkozó végrehajtás-technikai standardok megállapításáról szóló 2024. október 23-i (EU) 2025/302 bizottsági végrehajtási rendelet 6. cikke, valamint az (EU) 2022/2554 európai parlamenti és tanácsi rendeletnek az információ-nyilvántartáshoz kapcsolódó táblák tekintetében történő alkalmazására vonatkozó végrehajtás-technikai standardok megállapításáról szóló 2024. november 29-i (EU) 2024/2956 bizottsági végrehajtási rendelet,

6. 11. § (1a)–(3) bekezdésében az (EU) 2022/2554 európai parlamenti és tanácsi rendeletnek a jelentős IKT-vonatkozású eseményekről szóló kezdeti értesítés, időközi jelentés és zárójelentés tartalmát és határidejét, valamint a jelentős kiberfenyegetésekről szóló önkéntes értesítés tartalmát meghatározó szabályozástechnikai standardok tekintetében történő kiegészítéséről szóló 2024. október 23-i (EU) 2025/301 felhatalmazáson alapuló bizottsági rendelet, valamint az (EU) 2022/2554 európai parlamenti és tanácsi rendeletnek a jelentős IKT-vonatkozású esemény pénzügyi szervezetek általi bejelentésére és a jelentős kiberfenyegetésről szóló, pénzügyi szervezetek által benyújtandó értesítésre szolgáló szabványos űrlapok, sablonok és eljárások tekintetében történő alkalmazására vonatkozó végrehajtás-technikai standardok megállapításáról szóló 2024. október 23-i (EU) 2025/302 bizottsági végrehajtási rendelet”

*(végrehajtásához szükséges rendelkezéseket állapít meg.)*

**5. §** A Rendelet

a) 1. §-ában a „többes ügynökre” szövegrész helyébe a „többes ügynökre, a kiegészítő biztosításközvetítői tevékenységet végző személyre” szöveg,

b) 11. § (2) bekezdésében az „adatszolgáltatás” szövegrész helyébe az „adatszolgáltatás, PEPP szöveges jelentés, bejelentés” szöveg

lép.

**6. §** (1) A Rendelet

a) 1–3. melléklete az 1–3. melléklet szerint,

b) 6. és 7. melléklete a 4. és 5. melléklet szerint

módosul.

(2) A Rendelet 13. melléklete helyébe a 6. melléklet lép.

(3) A Rendelet a 7. és 8. melléklet szerinti 17. és 18. melléklettel egészül ki.

**7. §** Ez a rendelet 2026. január 1-jén lép hatályba.

**8. §** E rendelet

1. 1. §-ában, 5. § b) pontjában, 6. § (3) bekezdésében, 1. melléklet 3. pontjában és 5. pont a) alpontjában, valamint 7. és 8. mellékletében a pénzügyi ágazat digitális működési rezilienciájáról, valamint az 1060/2009/EK, a 648/2012/EU, a 600/2014/EU, a 909/2014/EU és az (EU) 2016/1011 rendelet módosításáról szóló 2022. december 14-i (EU) 2022/2554 európai parlament és tanácsi rendelet (a továbbiakban: DORA rendelet) 6. cikk (5) bekezdése, 16. cikk (2) bekezdése, 19. cikk (5) bekezdése, 28. cikk (3) bekezdése, 45. cikk (3) bekezdése, az (EU) 2022/2554 európai parlamenti és tanácsi rendeletnek az IKT-kockázatkezelési eszközöket, módszereket, folyamatokat és szabályzatokat, valamint az egyszerűsített IKT-kockázatkezelési keretrendszert meghatározó szabályozástechnikai standardok tekintetében történő kiegészítéséről szóló 2024. március 13-i (EU) 2024/1774 felhatalmazáson alapuló bizottsági rendelet 27. és 41. cikke, az (EU) 2022/2554 európai parlamenti és tanácsi rendeletnek a jelentős IKT-vonatkozású esemény pénzügyi szervezetek általi bejelentésére és a jelentős kiberfenyegetésről szóló, pénzügyi szervezetek által benyújtandó értesítésre szolgáló szabványos űrlapok, sablonok és eljárások tekintetében történő alkalmazására vonatkozó végrehajtás-technikai standardok megállapításáról szóló 2024. október 23-i (EU) 2025/302 bizottsági végrehajtási rendelet 6. cikke, valamint az (EU) 2022/2554 európai parlamenti és tanácsi rendeletnek az információ-nyilvántartáshoz kapcsolódó táblák tekintetében történő alkalmazására vonatkozó végrehajtás-technikai standardok megállapításáról szóló 2024. november 29-i (EU) 2024/2956 bizottsági végrehajtási rendelet,

2. 2. §-ában és 5. § b) pontjában az (EU) 2022/2554 európai parlamenti és tanácsi rendeletnek a jelentős IKT-vonatkozású eseményekről szóló kezdeti értesítés, időközi jelentés és zárójelentés tartalmát és határidejét, valamint a jelentős kiberfenyegetésekről szóló önkéntes értesítés tartalmát meghatározó szabályozástechnikai standardok tekintetében történő kiegészítéséről szóló 2024. október 23-i (EU) 2025/301 felhatalmazáson alapuló bizottsági rendelet, valamint az (EU) 2022/2554 európai parlamenti és tanácsi rendeletnek a jelentős IKT-vonatkozású esemény pénzügyi szervezetek általi bejelentésére és a jelentős kiberfenyegetésről szóló, pénzügyi szervezetek által benyújtandó értesítésre szolgáló szabványos űrlapok, sablonok és eljárások tekintetében történő alkalmazására vonatkozó végrehajtás-technikai standardok megállapításáról szóló 2024. október 23-i (EU) 2025/302 bizottsági végrehajtási rendelet

végrehajtásához szükséges rendelkezéseket állapít meg.

**Varga Mihály**

**a Magyar Nemzeti Bank elnöke**